Ivar Giaever

Ivar Giaever ([ˈjeːvər]; alun perin Ivar Giæver; 5. huhtikuuta 1929 Bergen, Norja – 20. kesäkuuta 2025 Schenectady, New York, Yhdysvallat) oli norjalainen fyysikko. Giaever jakoi vuonna 1973 Nobelin fysiikanpalkinnon Leo Esakin ja Brian Josephsonin kanssa tutkimuksestaan tunneloitumisilmiöstä suprajohteessa. Giaever työskenteli Oslon yliopiston professorina.

 Elämä 
Giaever syntyi vuonna 1929 toisena lapsena perheen yhteensä kolmesta lapsesta. Hän varttui Totenissa, jossa hänen isänsä John A. Giaever toimi farmaseuttina. Perusopetuksen hän sai Totenissa, mutta toisen asteen opinnot hän kävi Hamarin kaupungissa. Ennen opintojensa aloittamista Norjan teknillisessä korkeakoulussa vuonna 1948, hän oli töissä vuoden Raufoss Munition -tehtailla. Giaever valmistui mekaniikan insinööriksi vuonna 1952. Seuraavana vuonna hän suoritti asepalveluksen Norjan puolustusvoimissa, ja sen jälkeen hänet otettiin Norjan hallitukselle töihin patenttitutkijaksi.

Ivar Giaever meni naimisiin Inger Skramstadin kanssa vuonna 1952 ja suhteeseen syntyi neljä lasta. Giaeveristä tuli Yhdysvaltain kansalainen vuonna 1964.

Giaever kuoli 96 vuoden iässä 20. kesäkuuta 2025 Schenectadyssa, New Yorkissa.

Lähteet

 Aiheesta muualla 

Luokka:Norjalaiset fyysikot
Luokka:Yhdysvaltalaiset fyysikot
Luokka:Nobelin fysiikanpalkinnon saajat
Luokka:Oslon yliopiston professorit
Luokka:Norjalaiset professorit
Luokka:Yhdysvaltalaiset professorit
Luokka:Vuonna 1929 syntyneet
Luokka:Vuonna 2025 kuolleet